Saulius Lapėnas

Saulius Lapėnas (g. 1962 m. kovo 14 d. Mažeikiuose) – architektas, Lietuvos ir Jurbarko rajono savivaldybės politinis bei visuomenės veikėjas.

 Biografija 
1980 m. baigė Šakių rajono Gelgaudiškio vidurinę mokyklą, 1985 m. baigė Vilniaus inžinerinio statybos instituto Architektūros fakultetą ir įgijo architekto specialybę.Kas yra kas Lietuvoje. Lietuvos pasiekimai 2006, Vilnius, 2006, p. 713.

1986–1989 m. Jurbarko miesto vykdomojo komiteto pirmininkas. 1989–1990 m. Jurbarko rajono vykdomojo komiteto pirmininkas. 1990–1991 m. Jurbarko rajono valdytojas. 1991 m. įregistravo projektavimo įmonę „Sala“ ir įkūrė S. Lapėno komanditinę ūkinę bendrovę „Akcentas“, kurioje būdamas tikruoju nariu kaip architektas dirbo iki 1993 m. 1992 m. įregistravo S. Lapėno įmonę „Asla“, iki 2000 m. jos direktorius. 2000–2004 m. Seimo narys, išrinktas Jurbarko rinkimų apygardoje Nr. 62. Iškėlė Lietuvos liberalų sąjunga.„Saulius Lapėnas“, lrs.lt. Nuoroda tikrinta 2021-03-21. 2004–2008 m. Seimo narys, Liberalų ir centro frakcijos seniūno pavaduotojas. 2008–2012 m. Lietuvos Respublikos Vidaus reikalų ministro patarėjas. 2015–2019 m. išrinktas Jurbarko r. savivaldybės mero pavaduotoju.

1988–1989 m. Lietuvos komunistų partijos narys, nuo 1995 m. Lietuvos liberalų sąjungos narys, Jurbarko skyriaus pirmininkas. Nuo 2003 m. priklausė LiCS, buvo jos Jurbarko r. skyriaus pirmininkas (iki 2014 m.).„LAPĖNAS SAULIUS“ . „Kas yra kas Lietuvoje 2018“. 2020 m. išrinktas A. Juozaičio vadovaujamos Kartų solidarumo sąjungos – „Santalkos Lietuvai“ pirmininko pavaduotoju.Kartų solidarumo sąjunga-„Santalka Lietuvai“ eina su žinia – „Lietuva yra čia“, alfa.lt. Nuoroda tikrinta 2021-03-21.

1995–2000 m. ir 2011–2019 m. Jurbarko rajono savivaldybės tarybos narys, 2000 m. balandžio – lapkričio mėn. šios tarybos Vietinio ūkio ir verslo komiteto pirmininkas.2011 m. Lietuvos savivaldybių tarybų rinkimai 

Žmona Jolita, sūnus Mantas ir duktė Laura.2008 m. Lietuvos Respublikos Seimo rinkimai – Liberalų ir centro sąjunga – Iškelti kandidatai 

 Šaltiniai 

Kategorija:Seimo nariai
Kategorija:Jurbarko politikai
Kategorija:Lietuvos architektai